Lankastera

Lankastera (; ) ir lielpilsēta Anglijā, Lankašīras grāfistes vēsturiskā galvenā pilsēta; mūsdienās — Lankasteras nemetropoles distrikta administratīvais centrs un lielākā apdzīvotā vieta. Atrodas grāfistes ziemeļos Lūnas upes krastos  no grāfistes galvenās pilsētas Prestonas un  no valsts galvaspilsētas Londonas.

 Vēsture 
Mūsdienu Lankasteras vietā ap m.ē. 80. gadu dibināts romiešu koka cietoksnis. Tā nosaukums nav zināms un pēc vienas no versijām uz šo cietoksni attiecas nosaukums Galacum, kas gan tiek attiecināts arī uz citu romiešu cietoksni. 1. gadsimta beigās cietoksnis tika pamests, bet no jauna ieņemts un pārbūvēts ar akmens mūriem ap 102. gadu. Ap 330. gadu cietoksnis tika pārbūvēts un paplašināts un bija apdzīvots līdz pat 5. gadsimta sākumam, kad romieši pameta Britāniju.

Ap 6. gadsimtu pie bijušā cietokšņa nodibināts sakšu klosteris, ko 1094. gadā nomainīja benediktīniešu priorija. Pastardienas grāmatā 1086. gadā minēta Loncastre; nosaukums cēlies no Lūnas upes un senangļu valodas cæster — ‘romiešu cietoksnis’. 1193. gadā Mortēnas grāfs, vēlākais karalis Džons, piešķīra Lankasterai pilsētas hartiju. 13. gadsimtā romiešu cietokšņa vietā uzbūvēja Lankasteras pili. 1265. gadā nodibināts Lankasteras grāfu tituls, no kā vēlāk cēlās Lankasteru dinastija; Lankasteru ģerboni greznoja sarkana roze, kas mūsdienās ir viens no Lankašīras grāfistes simboliem. 14. gadsimtā pilsētu divreiz nodedzināja skotu karaspēks.

17. gadsimtā attīstījās Lankasteras osta, kas bija viena no nozīmīgākajām Lielbritānijas vergu tirdzniecībā; Lankasteras osta bija ceturtais lielākais vergu tirdzniecības centrs valstī. 19. gadsimtā Lūnas upe sāka aizsērēt un Lankasteras osta panīka. Rūpnieciskās revolūcijas laikā pilsētā attīstījās sveču, buru audekla un tauvu ražošana un kuģubūve. Mūsdienās pilsētā attīstīts tūrisms un pakalpojumu nozare.

 Atsauces 

 Ārējās saites 

Kategorija:Anglijas pilsētas
Kategorija:Lankašīra